Tervetuloa Armon kalliolle! Minä olen Petri Välimäki.
Tällä kertaa olemme Jumalan armon ja rakkauden välittämistä -
käsittelevän kokonaisuuden osassa 19.
Viime ohjelmissa olemme paneu- tuneet erityisiin mahdollisuuksiin -
ja erityisiin lahjoihin, mitkä Jumala on antanut itse kullekin.
Näin jokainen voi omana persoonanaan -
ja oman kutsunsa mukaan osallistua tähän tärkeään tehtävään.
Viime kerralla painopisteenä olivat erilaiset luonnonlahjat.
Siis ne lahjat, jotka Jumala on luodessaan persoonaamme liittänyt -
ja antanut meille erilaisiksi hienoiksi mahdollisuuksiksi.
Tällä kertaa paneudumme enemmän armolahjoihin, -
joita Jumala antaa Jeesukseen uskoville, -
Hänet vastaanottaneille Jumalan lapsille.
Näin he voivat rakastaa ja palvella seurakuntaa -
ja Jumalan antamaa kutsumusta monin eri tavoin.
Kun tähän menemme hieman tarkemmin, -
niin ihan ensimmäiseksi totean, -
että kysymys on nimenomaan sanatarkasti ARMO LAHJOISTA.
Näin on myös UT:n alkukielessä eli käännös on erittäin hyvä.
Taustalla on sana 'kharisma' tai 'kharismata', -
jonka juuri on sana 'kharis' eli 'armo'.
Samaan sanajuureen liittyy myös 'khara', joka tarkoittaa 'iloa'.
Armo ja ilo ovat siis hyvin lähellä toisiaan.
Myös armolahja ja sen löytäminen voivat tuoda ihmisen elämään -
todella merkittävää iloa.
Myös käytetään sanaa 'doma' (yks.), 'domata' (mon.), -
joka viittaa nimenomaan 'lahjaan'. Se on lahja.
'Pneumatikos' viittaa hengelliseen lahjaan.
Sana 'kharis', 'kharisma' tai 'kharismata' on hyvin lähellä -
sanaa 'kharitsomai', joka tarkoittaa 'antaa armosta', 'lahjoittaa'.
Huomaamme siis, että näitä emme saa ansioillamme, -
emme edes pyhityksemme perusteella, -
vaan Jumala antaa ne sulan hyvyytensä, rakkautensa tähden.
Hän on rikas antaja niille, jotka Häntä avuksi huutavat.
Hän antaa, koska Hän haluaa antaa hyvää ja on hyvä Jumala.
Hänellä on hyvä tahto meitä kohtaan. Hän rakastaa sinua -
ja meitä jokaista. Sen tähden Hän antaa.
Me emme yritä näitä ansaita, aikaansaada tai manipuloida Jumalaa.
Ei millään semmoisilla keinoilla. Me saamme tulla lapsen lailla -
vastaanottamaan lahjoja.
Myös haluan sanoa sen, että armolahjojen pysyminen -
sekin on sulaa armoa. Ne eivät pysy meidän onnistuneisuutemme -
tai suoritustemme tähden. Ne on tarkoitettu pysyviksi -
ja Jumala antaa ne pysyviksi ja tekee senkin armonsa tähden.
Tämä on suuri ja tärkeä lohdutus sinulle, joka koet -
jotenkin epäonnistuneesi elämässä ja pelkäät, -
onko Jumala ehkä laittanut sinut sivuraiteelle.
Rakas ystävä, aina on uusi mahdollisuus.
Aina on mahdollista lähteä taas, Jumala ei kutsumustansa -
eikä armolahjojansa kadu. Haluan rohkaista, -
että saat täyteen armoon pukeutua ja ottaa sen täysillä vastaan.
Saat tietää, ettei Hän antamiaan hienoja lahjoja kadu eikä ota pois.
Näin uskon. Ihan tämän Sanan perusteella uskon näin.
Tämä kaikki on sulaa armoa ja siihen sisältyy myös se, -
että ne eivät tee lahjastaan parempaa kuin jotkut toiset.
Tässä ei ole ollenkaan kyse siitä, että näillä erotuttaisiin.
Kaikki ylpeys on kerta kaikkiaan poissuljettu.
Meillä ei ole siihen mitään ansiota vaan olemme saaneet sen lahjaksi.
Kunnia on siis ihan kokonaan Jumalan.
Sanoisin, että on viisasta antaa kunnia Jumalalle.
Hänelle se todella oikeasti kuuluu.
No toiseksi, aivan niin kuin luonnonlahjojenkin kohdalla, -
myös armolahjoja Jumala Sanansa mukaan antaa -
meille kaikille Jeesukseen uskoville Jumalan lapsille.
Kun kuvaamme joitakin luonteeltaan aika hengellisiä lahjoja, -
esim. profetoiminen, parantamisen lahja, kielillä puhuminen, -
kielten selittäminen, voimatekojen lahja tai tämän sävyisiä lahjoja, -
niin saattaa toiselle tulla vähän epävarma olo.
Tuntuu, ettei minulla ole tuollaista lahjaa.
Rakas ystävä, minulla on hyvin pitkä lista.
Niitä on Raamatussa hyvin monenlaisia lahjoja.
Ei kaikilla ole kaikkia eikä kaikilla ole samaa.
Itse asiassa voisimme tästä riittämättömyyden tunteesta -
päästä, vapautua ja uskoa, että Jumala haluaa meidät vapauttaa siitä.
1. Korinttolaiskirjeen 12. luvussa kuvataan näitä asioita esim. näin:
Sitten hieman myöhemmin jatkuu: -
Sitten jatkuu. Koko seuraava luku on ns. rakkauden korkea veisu -
eli se jatkuu sillä, mitkä ovat ne erityisen hienot lahjat.
Uskon, että kunkin kohdalla ne ovat juuri ne, -
jotka auttavat sinua palvelemaan rakkaudessa.
Kysymys on kutsumuksesta, palvelusta.
Kysymys on siitä, missä kohdin sinä voit palvella.
Iso ongelma monesti on se, -
että kiinnitämme sydämemme miettimään, mitä meillä ei ole.
Katsomme, että jollain toisella on sitä tai tätä tai tuota.
Valtava ahaa-elämys voi tapahtua ihmisen sydämessä, -
kun hän lopettaa sen ja alkaa kysyä, mitä minulla ON.
Hän alkaa arvostaa ja käyttää sitä sen sijaan, -
että keskittyisi niihin, mitä ei ole.
Kun näin käy, niin Jumalan Sanassa on hyvin selvät vakuutukset, -
että aivan jokaisella on. Efesolaiskirje 4:7 sanoo: -
Myös meitä kehotetaan: palvelkaa kukin toistanne sillä armolahjalla,
jonka olette saaneet Jumalan moninaisen armon -
hyvinä huoneenhaltijoina. Pietari kehottaa näin.
Huomaatko, että nämä sanat puhuvat meille kaikille, jokaiselle.
Kukin meistä on saanut.
Ei ole mitään kahden kerroksen väkeä. Ei minkäännäköistä.
Jumala on rikas antaja, joka mielellään antaa lapsilleen hyvää.
Hän rakastaa meitä ja Hän tahtoo.
Jokaisella, jonka sydän on auki...
Ei Hän väkisin anna, mutta joka tahtoo rukoilla Jumalaa -
ja haluaa olla avoin sydämessään armolahjoille.
Jumala toimii uskon kautta. Siihen ei sisälly pakkoa.
Saamme rukoilla Häntä antamaan niitä armolahjoja, -
jotka Hän näkee parhaaksi ja ovat kutsumuksellemme tärkeitä.
Uskon, että Jumala meitä hyvin mielellään tässä varustaa.
Moni on ehkä katsellut tiettyjä armolahjoja, -
joihin on kiinnittänyt katseensa ja miettinyt, -
että minulla ei ole tuommoista tai tuommoista.
Se voi olla totta. Sitten on katsellut, -
että jollakin toisella on tuo ja kiinnittänyt siihen huomiota.
Mutta ystävä, armolahjaluettelot Raamatussa ovat hyvin laajoja.
Oletko ajatellut, että ehkäpä sinulla onkin joku muu?
Voisiko olla esim. palvelemisen lahja -
tai vieraanvaraisuuden lahja? Viisauden tai tiedon sanojen lahja?
Voisiko olla joku muu näistä monista? Opettamisen lahja?
Jos sinulla on jokin näin arvokas lahja, -
kannattaako keskittyä siihen, mitä ei ole tai mitä on jollain muulla?
Ei ole kysymys myöskään lahjan suuruudesta -
tai siitä, miltä se ihmisten mielestä näyttää.
On kyse siitä, että se on juuri se lahja, -
minkä Jumala on sinulle antanut. Se on tärkeää.
Hienon esimerkin tästä sain, -
kun luin Maailman onnellisimmat ihmiset -kirjaa.
Se kertoo Demos Shakarianin tarinan.
Siis STELKIN, täyden evankeliumin liikemiesten kansainvälisen -
yhteiskristillisen yhdistyksen perustamisesta.
Se oli oikeastaan maailmanlaajuinen, alussa hyvin pieni järjestö, -
joka sitten levisi ympäri maailmaa.
Kun Demos Shakarian lähti palvelemaan, -
hän yritti olla evankelista ja yritti olla parantaja.
Hän yritti olla opettaja ja vähän kaikenlaista.
Häntä ahdisti kovin, kun mikään ei tuntunut onnistuvan.
Hän koki, että hän oli saanut Jumalalta tämän tehtävän.
Kuitenkaan asiat eivät sujuneetkaan.
Hän oli jo lähellä lopettaa koko sen toiminnan.
Sitten uskon, että Jumala herätti hänen sydämensä huomaamaan, -
että onkin sentään ollut yksi asia, joka on onnistunut aika kivasti.
Nimittäin, kun hän oli keskittynyt palvelemaan, avustamaan toisia, -
antanut toisille evankelistoille mahdollisuuksia, -
järjestänyt toisille opettajille tilaisuuksia ja tapahtumia, -
antanut rukoilijoille mahdollisuuksia, -
Jumala oli antanut isoja siunauksia: parantumisia, pelastumisia, -
erinomaista opetusta ja kasvua.
Silloin hänen sydämeensä tuli valtavana se kohta, -
minkä äsken luimme Korinttolaiskirjeestä, -
missä yksi lahjoista oli 'avustaa'.
Hän sai siitä melkein kuin sähköiskun, -
että hänellä on avustajan lahja!
Hän otti avustajan lahjan käyttöön ja alkoi panostaa siihen.
Hän koki sen erityiseksi armolahjakseen -
ja alkoi määrätietoisesti panostaa avustamiseen.
Hän avusti muita, antoi muille mahdollisuuksia, -
rohkaisi muita. Seuraus oli maailmanlaajuinen järjestö, -
joka nykyäänkin vaikuttaa ympäri maailmaa -
ja on esim. minunkin elämässäni ollut tosi tärkeä tuki.
Huomaatko, että tuo avustaminen ehkä meistäkin joskus tuntuisi, -
että onko avustamisen lahja -
nyt ihan niin tärkeä.
Rakas ystävä, ei ole ollenkaan kyse siitä, -
näyttääkö se suurelta tai pieneltä tai kuulostaako hienolta.
Kysymys on siitä, että se on se lahja, -
minkä Jumala oli antanut juuri Demokselle.
Samoin sinun kohdallasi ei ole kyse siitä, onko se suuri, pieni -
tai mikä se on tai miltä se kuulostaa. Se on se lahja, -
jonka Jumala on antanut juuri sinulle rakkautta, palvelua varten.
Kun sinä lähdet palvelemaan, voi käydä kuin Demokselle.
Ei kaikille tule ihan niin isoa tehtävää lukumääräisesti, -
mutta siihen tulevat erityiset Jumalan siunaukset -
ja joka ikinen kerta ne ovat arvokkaita.
Tuo kirja sai nimensä Maailman onnellisimmat ihmiset siitä, -
että tässä palvelutyössä he havaitsivat, -
että maailman onnellisimpia ihmisiä ovat ne, -
jotka ovat löytäneet Jumalan heille antaman lahjan -
ja lähteneet elämään sitä todeksi.
Juuri se lahja on erityinen mahdollisuus.
Jumalan armolahjojen kautta Hänen rakkautensa virtaa -
meidän kauttamme lähimmäisiin.
Silloin hyvin usein sydämet avautuvat evankeliumin armolle.
Jos kuullaan vain ulkoapäin Sanaa ja saarnaa, -
se ei vielä avaa heidän sydämiään. Kun he kokevat käytännön rakkauden-
ja siihen tulee sanoma Jumalan rak- kaudesta, sydämet usein avautuvat.
Rukoillaan, että Hän vahvistaa sen, minkä on sinulle tarkoittanut -
ja rohkaisee sinut siihen.
Yhdy tähän siellä ruudun takana. Rukoillaan yhdessä sitä.
Kiitos, rakas Jeesus, että saamme rukoilla Sinua.
Tule Pyhässä Hengessä ja kosketa tämän lähimmäisen sydäntä, -
joka nyt pyytää Sinua. Anna hänen sydämeensä ja mieleensä se ihme, -
että Sinun antamasi lahjan hän näkee arvokkaana.
Että vähättely ihan oikein väistyy. Ystävä, sinä olet arvokas.
Herramme Jeesus Kristus siunatkoon sinua -
sekä sinun elämässäsi että palvelussasi. Aamen.
Meille kaikille on annettu arvokkaita mahdollisuuksia -
palvella armon ja rakkauden sanomaa.
Yksi sellainen tapa on nämä Armon kalliolla -ohjelmat.
Jos tahdot tukea näiden ohjelmien lähettämistä jatkossakin, -
niin voit tehdä sen soittamalla numeroon 0600-10077.
Tämä tuki on 10 euroa. Voit myös antaa tukesi ruudulla näkyvälle tilille.
Laita mukaan siinä näkyvä viite.
Näin tiedämme, että tahdot tukea tämän ohjelman jatkumista. Kiitos!
Tekstitys: Tuula-Riitta Virrankare